Χρήστος Βυζοβίτης

Ο Χρήστος Κ. Βυζοβίτης (Έδεσσα, 13 Μαΐου 1934 Βιογραφικό του βουλευτή  στην ιστοσελίδα elections.gr - Αθήνα, 27 Σεπτεμβρίου 2003 Απεβίωσε ο πρώην βουλευτής της Νέας Δημοκρατίας Χρήστος Βυζοβίτης, in.gr, 27-9-2003.) ήταν Έλληνας σύμβουλος επιχειρήσεων, που χρημάτισε βουλευτής Πέλλας με τη Νέα Δημοκρατία από το 1989 ως το 2000.

 Πολιτική σταδιοδρομία 
Σπούδασε Πολιτικές Επιστήμες στο Πάντειο Πανεπιστήμιο και εν συνεχεία έκανε μετεκπαίδευση στη Διοίκηση Επιχειρήσεων.

Έγινε μέλος πολλών συλλόγων και σωματείων στο νομό Πέλλας και ήταν ιδρυτής και πρόεδρος του Συλλόγου Εδεσσαίων της Αθήνας.

Υπήρξε μέλος της νεολαίας της ΕΡΕ στο β΄ μισό της δεκαετίας του ' 50.

Όπως αναφέρει το περιοδικό του Λαογραφικού Ομίλου Πολυγύρου στο άρθρο του για τους διατελέσαντες Νομάρχες Χαλκιδικής που δημοσιεύτηκε στο τεύχος 77 και το υπογράφει ο εκδότης του Γιάννης Κανατάς ο Χρήστος Βυζοβίτης διετέλεσε Νομάρχης Χαλκιδκής (διορισμένος από τη Χούντα) από τον Ιούλιο του 1973 ως τον Αύγουστο του 1974.εφ. Μακεδονία, Νέος Νομάρχης Χαλκιδικής, φύλλο 18-7-1973, σελ. 7

Το 1974 εντάχθηκε στη Νέα Δημοκρατία. Το 1986 εξελέγη δημοτικός σύμβουλος Έδεσσας , επικεφαλής της μειοψηφίας.
Στις εκλογές τον Ιούνιο του 1989 εξελέγη για πρώτη φορά βουλευτής Πέλλας και στις 12 Μαρτίου 1990 αντικατέστησε στην έδρα της την Παρθένα ΦουντουκίδουΚοινοβουλευτική θητεία  στον ιστότοπο της Βουλής των Ελλήνων. Εξελέγη μετά βουλευτής σε απανωτές αναμετρήσεις, το 1990, το 1993 και το 1996.

Τον Ιανουάριο του 1999 τραυματίστηκε σοβαρά σε τροχαίο ατύχημα.Τα Νέα, Τραυματίστηκε σε τροχαίο ο βουλευτής Χρήστος Βυζοβίτης, 23-1-1999, ηλεκτρονική έκδοση (απαιτείται συνδρομή)
Πέθανε το Σεπτέμβριο του 2003 και κηδεύτηκε στην Έδεσσα, όπως ήταν και η δική του επιθυμίαΑπεβίωσε ο Χρήστος Βυζοβίτης, Το Βήμα, 28/9/2003, σελ. 75..

Ήταν παντρεμένος με την Αικατερίνη Μάσσα και είχαν μία κόρη και δύο γιους.

Ο γιος του, Τάσος (1975 - 2015), απεβίωσε σε ηλικία μόλις 40 ετών τον Απρίλιο του 2015.Πέθανε ο γιος του πρώην βουλευτή της ΝΔ, Χρήστου Βυζοβίτη , Agelioforos.gr, 23-4-2015.

 Παραπομπές 

 Εξωτερικοί σύνδεσμοι
Συνέντευξη του βουλευτή στην εφημερίδα "Μακεδονία-Θεσσαλονίκη", 12/11/1995.

Κατηγορία:Βουλευτές Πέλλας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Νομάρχες Χαλκιδικής